Κουάλα Τερενγκάνου

H Κουάλα Τερενγκάνου (, μαλαϊκά του Τερενγκάνου: Kole Tranung, τζάουι: کوالا ترڠݢانو) στην καθομιλουμένη αναφέρεται και ως KT, είναι η διοικητική, οικονομική και βασιλική πρωτεύουσα του κρατιδίου Τερενγκάνου της Μαλαισίας. Η Κουάλα Τερενγκάνου είναι επίσης η πρωτεύουσα της περιοχής Κουάλα Τερενγκάνου. Επίσης είναι η μόνη βασιλική πρωτεύουσα μεταξύ των εννέα βασιλικών κρατιδίων της χώρας που φέρει το όνομα του κρατιδίου της. Η Κουάλα Τερενγκάνου βρίσκεται περίπου 440 χιλιόμετρα βορειοανατολικά της Κουάλα Λουμπούρ στην ανατολική ακτή της χερσονήσου της Μαλαισίας. Η πόλη βρίσκεται στις εκβολές του ποταμού Τερενγκάνου, με θέα στη Θάλασσα της Νότιας Κίνας.

Ως συνοικία, η Κουάλα Τερενγκάνου είναι η μικρότερη από άποψη έκτασης, αλλά αυτή και η συνοικία Κουάλα Νερούς αποτελούν μαζί την περιοχή της πόλης και έχουν τον μεγαλύτερο πληθυσμό στο Τερενγκάνου. Ο πληθυσμός της πόλης ήταν 406.317 κάτοικοι το 2010The total population and total area also includes the population and area for the district of Kuala Nerus, which was a part of the district of Kuala Terengganu, but Kuala Nerus is still under the jurisdiction of Kuala Terengganu City Council. και αυξήθηκε σε 375.424 κατοίκους το 2020. Το καθεστώς της πόλης απονεμήθηκε στην Κουάλα Τερενγκάνου με τον τίτλο Bandaraya Warisan Pesisir Air () την 1η Ιανουαρίου 2008.

Εκτός από το σημαντικό πολιτικό και οικονομικό κέντρο του κρατιδίου, η πόλη είναι επίσης η κύρια πύλη σε πολλούς από τους τουριστικούς προορισμούς του κρατιδίου. Τα αξιοθέατα μέσα και γύρω από την πόλη περιλαμβάνουν το Kampung Cina, το Pasar Besar Kedai Payang, το Κρατικό Μουσείο Τερενγκάνου και την παραλία Batu Buruk. Παρόλο που η πόλη δεν γλιτώνει από τον νεωτερισμό και την ανάπτυξη, η Κουάλα Τερενγκάνου εξακολουθεί να διατηρεί ισχυρές μαλαϊκές επιρροές που αναμιγνύονται με άλλους πολιτισμούς από τη μακρόχρονη ιστορία της ως λιμάνι.

Ετυμολογία
Στα μαλαϊκά, το κουάλα μπορεί να έχει τις έννοιες «εκβολή ποταμού», «εκβολή» ή «συμβολή». Έτσι, το όνομα Κουάλα Τερενγκάνου μεταφράζεται περίπου ως «η συμβολή/εκβολή του Τερενγκάνου», αναφερόμενο στην ευρεία έκταση των εκβολών του ποταμού Τερενγκάνου που εκβάλλει στη Θάλασσα της Νότιας Κίνας. Υπάρχουν αρκετές θεωρίες σχετικά με το όνομα Τερενγκάνου. Μια τέτοια θεωρία αποδίδει την προέλευση του ονόματος στο μαλαϊκό terang ganu, που μεταφράζεται ως «φωτεινό ουράνιο τόξο». Μια άλλη θεωρία, η οποία θεωρείται η πιο δημοφιλής, και λέγεται ότι λέχθηκε αρχικά από τον ένατο σουλτάνο του Τερενγκάνου, Baginda Omar. Ο οποίος ανέφερε για μία ομάδα κυνηγών από το Παχάνγκ που περιπλανώνταν και κυνηγούσαν στην περιοχή του σημερινού νότιου Τερενγκάνου. Ένας από τους κυνηγούς εντόπισε έναν μεγάλο κυνόδοντα ζώου πεσμένο στο έδαφος. Ένας από τους κυνηγούς ρώτησε σε ποιο ζώο ανήκε ο κυνόδοντας. Ο κυνηγός που βρήκε τον κυνόδοντα, μη γνωρίζοντας από ποιο ζώο, απλά απάντησε taring anu, που σημαίνει «κυνόδοντας από κάτι». Η ομάδα αργότερα επέστρεψε στο Παχάνγκ με πλούσια λεία, από γούνα και σανδαλόξυλο, που εντυπωσίασε τους γείτονές τους. Οι οποιοί ρώτησαν τους κυνηγούς από που προήλθαν τα πλούτη τους, και αυτοί απάντησαν, από τη χώρα του taring anu, η οποία αργότερα εξελίχθηκε σε Τερενγκάνου.

Γεωγραφία

Το ανατολικό τμήμα της περιοχής Τερενγκάνου που βλέπει στη Θάλασσα της Νότιας Κίνας χαρακτηρίζεται από αμμώδεις παραλίες που καλύπτουν ολόκληρη την έκταση. Υπάρχουν μικροί όρμοι και παράκτιες πεδιάδες. Η περιοχή χωρίζεται σε τέσσερις μεγάλες λεκάνες απορροής: λεκάνη απορροής του ποταμού Τερενγκάνου, λεκάνη απορροής του ποταμού Νερούς, λεκάνη απορροής ποταμού του Ibai και άλλες μικρές λεκάνες απορροής ποταμών. Ορισμένα τμήματα των ποταμών της Κουάλα Τερενγκάνου είναι γεμάτα με ελώδη δάση. Λόφοι μεταξύ 200 και 600 μέτρων κυριαρχούν ως επί το πλείστον στο δυτικό τμήμα της περιοχής, με περισσότερο από το 70% της περιοχής να αποτελείται από πεδινές περιοχές ύψους μικρότερου των 20 μέτρων λόγω της γεωγραφικής της εγγύτητας με την ακτή. Η ίδια η πόλη έχει μερικά ψηλά σημεία με το υψηλότερο να είναι το Bukit Besar, ακολουθούμενο από τον Bukit Kecil. Το Bukit Puteri βρίσκεται σε κεντρική τοποθεσία στην πόλη, ακριβώς κοντά στις εκβολές του ποταμού Τερενγκάνου. Οι πεδινές αυτές εκτάσεις είναι κατάλληλες περιοχές για φυτείες ρυζιού, φοινικέλαιου και καουτσούκ.

Κλίμα
Ως μέρος του Τερενγκάνου, η Κουάλα Τερενγκάνου έχει ισημερινό τροπικό κλίμα, σύμφωνα με την κλιματική ταξινόμηση Κέππεν (Af), με σταθερή θερμοκρασία και υψηλή υγρασία. Η ποσότητα της βροχόπτωσης ποικίλλει ανάλογα με την εποχή των μουσώνων. Είναι γενικά αρκετά ζεστό και υγρό όλο τον χρόνο, με μέση θερμοκρασία από 28 °C έως 30 °C την ημέρα και ελαφρώς πιο δροσερό μετά το σούρουπο. Ωστόσο, η θαλάσσια αύρα από τη Θάλασσα της Νότιας Κίνας μετριάζει κατά κάποιο τρόπο την υγρασία στις υπεράκτιες περιοχές, ενώ το υψόμετρο και τα πλούσια δάση δροσίζουν τις ορεινές και τις αγροτικές περιοχές.

Υπάρχουν δύο κύριοι τύποι μουσώνων στο κρατίδιο. Η εποχή των νοτιοδυτικών μουσώνων συνήθως στα τέλη του μισού Μαΐου ή στις αρχές Ιουνίου έως τον Σεπτέμβριο. Ο άνεμος που επικρατεί είναι γενικά νοτιοδυτικός και ασθενής. Η εποχή των βορειοανατολικών μουσώνων ξεκινά συνήθως στις αρχές Νοεμβρίου και τελειώνει τον Μάρτιο. Την περίοδο αυτή επικρατούν σταθεροί ανατολικοί ή βορειοανατολικοί άνεμοι. Οι άνεμοι πάνω από τα κρατίδια της ανατολικής ακτής της χερσονήσου της Μαλαισίας μπορεί να φτάσουν τους 30 κόμβους ή και περισσότερο κατά τη διάρκεια περιόδων ισχυρών ριπών ψυχρού αέρα από τον βορρά. Η ετήσια βροχόπτωση της περιοχής είναι 2.911 χιλιοστά. Κατά τη διάρκεια της εποχής των βορειοανατολικών μουσώνων, η Κουάλα Τερενγκάνου, που βρίσκεται κοντά στην ακτή, δέχεται έντονες βροχοπτώσεις. Δεν συνιστάται να επισκεφτείτε κανένα από τα υπεράκτια νησιά ή να συμμετέχετε σε θαλάσσιες δραστηριότητες καθώς η θάλασσα μπορεί να είναι πολύ ταραγμένη. Ωστόσο, ορισμένες καθαρές ηλιόλουστες μέρες κατά τη διάρκεια της εποχής των μουσώνων, η ανατολική ακτή έχει καθαρό γαλάζιο ουρανό και δροσερό άνεμο.

Κλιματικά δεδομένα από την Κουάλα ΤερενγκάνουΜήναςJanFebMarAprMayJunJulAugSepOctNovDecYearΜέσες ημερήσιες ώρες ηλιοφάνειας11.912.012.112.212.412.412.412.312.212.011.911.812.1Μέσος δείκτης υπεριώδους ακτινοβολίας6777777777667Source: Weather Atlas

Παραπομπές

Κατηγορία:Πόλεις της Μαλαισίας